b"\n_START_ARTICLE_\nStowe-messeboken\n_START_PARAGRAPH_\nStowe-messeboken (engelsk Stowe Missal) er en messebok fra middelalderen skrevet b\xc3\xa5de p\xc3\xa5 latin og g\xc3\xa6lisk som ble muligens nedskrevet ved det irske klosteret i Lorrha p\xc3\xa5 800-tallet. P\xc3\xa5 grunn av opphavsstedet er det ogs\xc3\xa5 kjent som \xc2\xabb\xc3\xb8nneboken fra Lorrha\xc2\xbb (engelsk Lorrha Missal), men hovedsakelig kjent som Stowe-messeboken, grunnet at den var en del av Stowe-samlingen til hertugen av Buckingham. Stowe House ble i 1849 solgt til jarlene av Ashburnham, og i 1883 ble b\xc3\xb8nneboken kj\xc3\xb8pt av den britiske regjering og gitt til Royal Irish Academy i Dublin._NEWLINE_Formen p\xc3\xa5 liturgien og tjenestene til d\xc3\xa5p og den siste olje reflekterer en keltisk anvendelse som er datert til tiden f\xc3\xb8r \xc3\xa5r 650. Om dette er en anvendelse som ble brakt med den hellige Patrick tidlig p\xc3\xa5 400-tallet eller representerer en senere revisjon er ikke klart. Messeboken ble benyttet i tid hvor kristendommen hverken var universal eller helt forst\xc3\xa5tt, og forsikrer h\xc3\xb8ytidelig det innl\xc3\xb8sende vesen i Jesus Kristus' f\xc3\xb8dsel, d\xc3\xb8d og gjenoppstandelse. Forfatter(ne) antar at de som deltok i nattverden m\xc3\xa5 f\xc3\xa5 hver detalj gjentatt klart og tydelig._NEWLINE_Stowe-messeboken er skrevet p\xc3\xa5 latin for den tidlige irske kirke, liten nok til lett \xc3\xa5 bi fraktet rundt for en prest p\xc3\xa5 reise. Den kan ha bli skrevet i Tallaght i s\xc3\xb8rlige Dublin da abbeden ved priorinneklosteret, den hellige Mael Ruain, er minnet i messen. I henhold til den f\xc3\xb8rste inskripsjonen p\xc3\xa5 skrinet boken ble oppbevart i (mellomirsk:cumdach), ble boken gjort i klosteret til den hellige Ruadhan i Lorrha i grevskapet Tipperary, ca 1050, og nyere unders\xc3\xb8kelser indikerer at den kan gjerne ha bli skrevet der._NEWLINE_Messeboken best\xc3\xa5r av to adskilte manuskripter som ble innbundet i ett bind for ingen \xc3\xa5penbar grunn, annet enn at arkene var av samme st\xc3\xb8rrelse. Det er bundet til eikebord dekket med ufarget pergamentpapir og rundt de tre ytterkantene er det striper av kjeskinn som er 2 cm brede farget med r\xc3\xb8dt. Det f\xc3\xb8rste manuskriptet (11 folioblader) inneholder utdrag fra Evangeliet etter Johannes. Det er skrevet i en kursiv minuskelskrift av en skriver som signerte \xc2\xabSonid\xc2\xbb (f 11) med ogham-skrift._NEWLINE_Til felles med evangelie- og andaktsb\xc3\xb8ker i lommest\xc3\xb8rrelse fra 800-tallet har \xc3\xa5pningssiden til evangelium (f 1) en stor ornamental initialbokstav og en gruppe med fargete initialer omgitt i dekorative border i geometriske m\xc3\xb8nstre og et hode av et uhyre. Det er fargelagt i purpur, gult og r\xc3\xb8dt. Mot slutten (f 11) er det en miniatyrtegning av evangelisten Johannes som st\xc3\xa5r med ansiktet mot en annen miniatyr p\xc3\xa5 frontsiden som n\xc3\xa5 er g\xc3\xa5tt tapt. Figuren Johannes er lik en av de kappekledte figurene av st\xc3\xa5ende evangelister til Evangeliene til sankt Gall med en \xc3\xb8rn som svever med utstrakte vinger over hodet hans og fargelagt i r\xc3\xb8dt og gult._NEWLINE_Selve messeboken (56 folioark) er i det andre manuskriptet og inneholder hverdagsliturgien og Canon Miss\xc3\xa6, den romerske messen, d\xc3\xa5pens orden, og sykesalving, den ekstreme sykesalving, og nattverden. Seriene med antifoner og alleluiaer er lik til serien med salving i Dimmaboken._NEWLINE_Mot slutten (ff 65-67) er det en irsk messetraktat, tre irske b\xc3\xb8nner mot tap av synet, skader fra torner og urinsykdommer, og en del liturgiske forskrifter. De fem opprinnelige skriverne av messeboken skrev i vinkelformet majuskelskrift. En mer kursiv h\xc3\xa5nd var benyttet av en skriver som signerte som \xc2\xabMo\xc3\xa9l Ca\xc3\xadch\xc2\xbb (f 37) som reviderte den. Initsbokstaven P i \xc3\xa5pningsb\xc3\xb8nnen, Peccavimus Domine, i den ordin\xc3\xa6re messen, er dekorert og gitt en ramme som er farget i gult og lyser\xc3\xb8dt. Med unntak av lekefulle tegninger i initsbokstavene er resten av manuskriptet ikke dekorert."